Komisijos reglamentas (EEB) Nr. 484/79
1979 m. kovo 13 d.
dėl prekių klasifikavimo bendrojo muitų tarifo 39.07 pozicijos E subpozicijos IV punkte
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Reglamentu (EEB) Nr. 280/77 [2], ypač į jo 3 straipsnį,
kadangi, siekiant užtikrinti, kad būtų vienodai taikoma bendrojo muitų tarifo nomenklatūra, turi būti priimtos meškerių valams skirtų siūlų, kuriuos sudaro tuščiavidurės pynės, pagamintos iš nailono pluoštu aptraukto ištisinio polivinilchlorido sluoksnio, supakuotų tam tikro ilgio ritėmis, turinčių nusmailintus galus, klasifikavimo nuostatos;
kadangi bendrojo muitų tarifo, pridėto prie Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 2800/78 [4], pozicijoje Nr. 51.03 nurodyti sintetinio tekstilės pluošto verpalai, pozicijoje Nr. 58.07 - pynės, pozicijoje Nr. 59.08 - dirbtiniais plastikais aptraukti tekstilės audiniai, o pozicijoje Nr. 39.07 - dirbiniai iš dirbtinių plastikų;
kadangi visos šios pozicijos tinka pirmiau minėtiems meškerių valams skirtiems siūlams klasifikuoti;
kadangi aptariamasis dirbinys negali būti laikomas verpalais, kaip apibrėžta bendrojo muitų tarifo XI skyriuje, ir ypač kaip apibrėžta Muitinių bendradarbiavimo tarybos nomenklatūros "bendrosios" aiškinamosios šio skyriaus pastabos paantraštėje "b) Verpalai"; kadangi specialiaja prasme šis dirbinys yra pynė;
kadangi todėl būtų galima taikyti poziciją Nr. 58.07, jei bendrojo muitų tarifo 58 skirsnio 1 pastaboje nebūtų nustatyta, kad šis skyrius netaikomas 59 skirsnyje klasifikuojamiems aptrauktiems arba įmirkytiems audiniams; kadangi, pagal 59 skirsnio 1 pastabos A punktą, pavadinimas "tekstilės audinys" turi būti taikomas ir pynėms; tačiau kadangi, pagal 59 skirsnio 2 pastabos A punkto c papunktį, dirbiniai, kuriuose tekstilės audinys yra visiškai įvilktas į dirbtinio plastiko apvalkalą, turi būti klasifikuojami bendrojo muitų tarifo 39 skirsnyje; kadangi todėl pirmiau minėti meškerių valams skirti siūlai turi būti klasifikuojami ne pozicijose Nr. 51.03, Nr. 58.07 ar Nr. 59.08, o 39 skirsnyje;
kadangi nagrinėjamasis dirbinys, atsižvelgiant į jo pobūdį ir išvaizdą, turi būti klasifikuojamas 39 skirsnio 39.07 pozicijos E subpozicijos IV punkte;
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Meškerių valams skirti siūlai, kuriuos sudaro tuščiavidurės pynės, pagamintos iš nailono pluoštu aptraukto ištisinio polivinilchlorido sluoksnio, supakuoti tam tikro ilgio ritėmis, turintys nusmailintus galus, klasifikuojami bendrojo muitų tarifo subpozicijoje:
39.07 Iš pozicijose Nr. 39.01-39.06 aprašytų medžiagų pagaminti dirbiniai:
E. Iš kitų medžiagų:
IV. Kiti.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. kovo 13 d.